REPUBLIKA HRVATSKA

ŽUPANIJA BJELOVARSKO-BILOGORSKA

OPĆINA KAPELA

OSNOVNA ŠKOLA MIRKA PEREŠA

Ul. 1. svibnja 2

43203 Kapela

Tel: 043/884990

Fax: 043/884997

Email: ured@os-mperesa-kapela.skole.hr

KLASA: 602-02/20-01/33

URBROJ: 2103-71-01-20-01

Kapela, 7. rujna 2020.

Temeljem odredbi Statuta Osnovne škole Mirka Pereša, zaključka Vlade Republike Hrvatske od 4. rujna 2020. godine, „Uputa za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini od 24. kolovoza 2020. godine, i Modela i preporuka za rad u uvjetima povezanima s COVID-19 u pedagoškoj/školskoj godini 2020./2021. koje je izdalo Ministarstvo znanosti i obrazovanja (u daljnjem tekstu Preporuke MZO-a), ravnateljica Škole donosi

**PROVEDBENI PLAN**

**otvaranja i rada škole**

U cilju unaprjeđenja zaštite učenika, zaposlenika škole i ostalih neposrednih sudionika odgojno-obrazovnog procesa, ravnateljica donosi Provedbeni plan. Njime se reguliraju sve aktivnosti na razini škole (matične i područnih), izvođenje mješovitog modela nastave te suradnja svih sudionika odgojno-obrazovnog procesa.

Provedbeni plan primjenjuje se od 7. rujna 2020. godine.

**PREDUVJETI**

Preduvjeti za organizaciju i početak nastave od 7. rujna 2020. godine:

* Odluka o načinu izvođenja nastave u osnovnim i srednjim školama kao i na visokim učilištima te obavljanju rada u ustanovama predškolskog odgoja i obrazovanja u uvjetima epidemije COVID-19 (Narodne novine broj 99/20)
* Modeli i preporuke za rad u uvjetima povezanima s bolesti COVID-19 (MZO, rujan 2020.)
* Upute za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021.
* Sastanak s pomoćno-tehničkim osobljem
* Pravovremeno obavještavanje roditelja putem mrežne stranice škole te virtualnih učionica

**ORGANIZACIJA NASTAVE OD 7. RUJNA 2020. GODINE**

Nastava u Osnovnoj školi Mirka Pereša odvija se u jednoj (jutarnjoj smjeni).

Nakon dobivanja uputa te upoznavanja zaposlenika s istima izvršeno je formiranje razrednih odjela (broj učenika) i dogovor njihova smještaja u učionice. Učitelji trebaju pripremiti prostor svoje učionice u skladu s Uputama HZJZ-a. Učenici će biti smješteni u stalne učionice, a u matičnoj školi će do izmjene doći kod izvođenja nastave TZK, Informatike, Fizike i Tehničke kulture. Svaku izmjenu učenika pratit će dezinfekcija prostora.

Prijevoz učenika organizira se u dogovoru s Bjelovarsko-bilogorskom županijom te Čazmatransom i nastava se, što je više moguće, prilagođava prijevozu učenika.

Organizirati prihvat i raspored učenika svako jutro od strane učitelja. Na početku nastave upoznati učenike s osnovama rada i kretanja po školi te ponoviti upute za održavanje osobne higijene i higijene svog prostora.

Učenici u školu dolaze organiziranim prijevozom, u pratnji roditelja ili samostalno. U školsku zgradu ulaze samo učenici, bez roditelja. Učitelji će ih dočekati na ulazu i pratiti ih do razrednog odjela. Na ulazu u školu nalaze se upute o postupanju prilikom ulaska u zgradu, higijenska barijera za obuću te dezinficijens za ruke.

Na ulazima u školu dežura tehničko osoblje te učitelji.

Učenici putnici u školu ulaze zajednički, kako su došli, i u pratnji učitelja ulaze u svoje učionice. Učenici koji dolaze samostalno ili s roditeljima, ulaze u školu sa svojim razrednim odjelom. Pred školom čekaju na primjerenoj udaljenosti, s drugim učenicima iz svog razrednog dojela i u školu ulaze u pratnji učitelja.

Prilikom ulaska u školu, učenici prelaze dezobarijere i odlaze do prostora za preobuvanje i odlaganje odjeće. Potom odlaze u svoje učionice. Tijekom odmora učenici borave u učionicama ili na hodniku ispred učionice, ali ne dolaze u dodir s učenicima iz drugih skupina. Obuća za školu ostaje u školi.

U matičnoj školi učenici od 1. do 4. razreda ulaze/izlaze na stražnji ulaz (dvorišna strana), a učenici od 5. do 8. razreda na glavni ulaz. U područnim školama učenici ulaze/izlaze u pratnji učitelja u različitim vremenskim intervalima kako ne bi došlo do susreta različitih skupina/odjela.

Nakon završene nastave učitelji učenike izvode do ulaznih vrata te ih upućuju na autobus ili roditeljima. O učenicima vode brigu razredni ili predmetni učitelji koji s njima imaju zadnji sat.

Prilikom čekanja učenika potrebno je držati razmak od 1,5 m. Roditelji, skrbnici ili ukućane ne dolaze u pratnji djeteta ako imaju simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako im je izrečena mjera samoizolacije ili ako imaju saznanja da su zaraženi s COVID-19. Također ne dovode dijete u ustanovu ako dijete ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako ima izrečenu mjeru samoizolacije ili ako je dijete zaraženo s COVID-19.

Tijekom nastavnog dana učenici imaju nastavu po redovitom rasporedu sati, odmore i organiziranu prehranu. Učenici pojedinog razrednog odjela zadržavaju se u svom prostoru, a u blagovaonicu idu u za to predviđeno vrijeme u pratnji učitelja. Za učenik od 1. do 4. razreda prehrana je organizirana u učionicama (tehničko osoblje donosi hranu pred učionicu, učitelji ju podijele, a potom tehničko osoblje odnosi posuđe ispred kuhinje).

Sanitarni čvor koristi se prema uputama HZJZ-a, bez nepotrebnog zadržavanja i uz maksimalnu brigu o higijeni. Učenici koriste sanitarne čvorove na svome katu i paze da se u prostoru ne zadržava veći broj od predviđenog.

Za učenike se ne preporuča korištenje dezinficijensa za ruke već učestalije pranje ruku sapunom i tekućom vodom. Detaljne upute dobit će prvi sat nastave.

Učenici će prema mogućnostima svaki dan dio nastave imati na otvorenom prostoru odnosno u školskom dvorištu, voćnjaku ili parku, također u pratnji učitelja.

**TRAJANJE NASTAVE**

MATIČNA ŠKOLA – 7.55 – 13.20

PRO STARI SKUCANI – 7.45 – 12.15

PRO DONJI MOSTI – 7.30 – 11.20

PRO JABUČETA – 7.45 – 11.45

PRO GORNJE SREDICE – 8.30 – 12.00

PRO JAKOPOVAC – 8.30 – 12.00

Nastavni satovi traju po 40 minuta, a vrijeme boravka u školi prilagođeno je prijevozu učenika. U skladu s tim će se produžiti odmori učenika.

**PREHRANA UČENIKA**

Prehrana učenika organizira se u školskoj blagovaonici (matična škola) prema sljedećem rasporedu:

**1. sat - 7.55 – 8.35**

- obrok za učenike 1. i 2. razreda u učionicama

- obrok za učenika 5. razreda u blagovaonici

**2. sat - 8.45 – 9.25**

- obrok za učenike 3. i 4. razreda u učionicama

- obrok za učenike 6. razreda u blagovaonici (različit dolazak i odlazak prema dogovoru s kuharicom)

**3. sat - 9.35 – 10.15**

- obrok za učenike 7. razreda u blagovaonici (različit dolazak i odlazak prema dogovoru s kuharicom)

**4. sat - 10.25 – 11.05**

- obrok za učenike 8. razreda u blagovaonici (različit dolazak i odlazak prema dogovoru s kuharicom)

Učenici u blagovaonicu odlaze u pratnji predmetnih učitelja i s njima se zajednički i vraćaju.

Učenici područnih odjela prehranu imaju u skladu sa svojim redovitim rasporedom sati.

U dogovoru s kuharicom pripremit će se jelovnik i siguran prihvat učenika u školskoj blagovaonici. Uskladit će se podatci i izvršiti nabava potrebnih namirnica za školsku kuhinju.

**PRIJEVOZ UČENIKA PUTNIKA**

Kako je upisno područje naše škole izuzetno široko teško je posložiti autobusne linije da ne bude čekanja prilikom dolaska u školu ili odlaska kućama. Međutim, linije su se posložile u najvećoj mogućoj mjeri, a organiziran je siguran prihvat učenika prilikom dolaska u školu ili zbrinjavanje prilikom čekanja autobusnih linija.

**KORIŠTENJE KNJIŽNICE**

Učenici u knjižnicu odlaze organizirano prema dogovoru učitelja i knjižničarke. U knjižnici u jednom trenutku može biti najviše 5 učenika. Knjige učenici ostavljaju u kutiji na predviđenom mjestu, a podižu ih prema unaprijed najavljenim potrebama.

**NASTAVA TZK**

Nastava TZK održava se na vanjskim igralištima za vrijeme lijepoga vremena. Prelaskom u zimski period nastava će se za učenike od 1. do 4. razreda održavati u maloj dvorani u prizemlju škole, a učenici od 5. do 8. razreda na nastavu TZK idu u dvoranu u Starim Skucanima (prema unaprijed govorenom rasporedu i prijevozu).

Kod bavljenja sportskim aktivnostima u zatvorenom prostoru pridržavat će se uputa HZJZ-a: <https://www.hzjz.hr/wp-content/uploads/2020/03/Preporuke-za-treninge-u-zatvorenom_2.pdf>

Za vrijeme nastave TZK ne miješaju se različiti razredni odjeli, odnosno nastava je organizirana u različitome vremenu.

**UČENICI KOJI NE POHAĐAJU IZBORNU NASTAVU**

Izborna nastava je uglavnom u raspored sati postavljena na prve ili zadnje nastavne sate. Međutim, učenici putnici često nemaju drugu opciju prijevoza, pa je za njih organizirano zbrinjavanje u školskoj knjižnici za vrijeme održavanja izborne nastave koju ne pohađaju.

**DODATNA NASTAVA, DOPUNSKA NASTAVA I IZVANNASTAVNE AKTIVNOSTI**

Ostali oblici neposrednog odgojno-obrazovnog rada održavaju se u školi ili na daljinu ako su u njih uključeni učenici iz različitih razrednih odjela. O tome će učenici i roditelji boti na vrijeme obaviješteni.

**HIGIJENA**

Osigurati materijalne uvjete odnosno dovoljno sredstva za dezinfekciju te održavanje prostora i izvršiti potrebnu nabavu uz potporu Bjelovarsko-bilogorske županije. Prema dogovoru tehničko osoblje treba pripremiti prostor za prihvat učenika (ulaz u školu), izvršiti pripremnu dezinfekciju, a potom i svakodnevnu prema Uputama HZJZ-a (hodnici, učionice, sanitarni čvorovi).

Organizirati prihvat i raspored učenika svako jutro od strane učitelja. Na početku nastave upoznati učenike s osnovama rada i kretanja po školi te ponoviti upute za održavanje osobne higijene i higijene svog prostora.

Potrebno je voditi evidenciju o dnevnoj tjelesnoj temperaturi zaposlenika te upućivati roditelje da vode evidenciju dnevne tjelesne temperature za učenike. Roditelji/skrbnici dužni su izmjeriti tjelesnu temperaturu djetetu svaki dan prije dolaska u ustanovu, te u slučaju povišene tjelesne temperature ne smiju dovoditi dijete u ustanovu već se javljaju telefonom ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta. Djeca sa znakovima drugih zaraznih bolesti također ne dolaze u ustanovu.
Ako djeca razviju simptome COVID-19 tijekom boravka u ustanovi, odgajatelji/učitelji odmah obavještavaju roditelje, koji u najkraćem roku trebaju doći po dijete. Za vrijeme čekanja roditelja/skrbnika dijete je u posebnom prostoru pod nadzorom odrasle osobe.

Do daljnjega se neće održavati terenske, izvanučioničke nastave, izleti i ekskurzije.

Roditeljski sastanci, Vijeće roditelja, sjednice i slični sastanci više osoba održavat će se na daljinu.